SA Airlink vlieg van 6 Julie na kleiner lughawens | Netwerk24
SA Airlink vlieg van 6 Julie na kleiner lughawens
Deur Elvira Wood 30 Junie 2020 06:37
SA Airlink vlieg weer van 6 Julie af na kleiner lughawens. Foto: Argief
Moet jy gaan sake doen op Upington of Pietermaritzburg?
Of dalk in Nelspruit of Bloemfontein?
Indien wel, sal jy van 6 Julie af saam met SA Airlink na dié stede kan vlieg.
Die lugdiens het Maandagaand in ’n verklaring gesê dat hy teen dié datum reg sal wees om sy plaaslike dienste uit te brei. Dit volg nadat Fikile Mbalula, minister van vervoer, Maandag aangekondig het dat sewe van Suid-Afrika se kleiner lughawens van 1 Julie af weer oopmaak.
Bram Fischer in Bloemfontein;
Kruger Mpumalanga naby Nelspruit;
Die roetes wat SA Airlink sal vlieg is:
Johannesburg na Bloemfontein, Nelspruit, Upington en Pietermaritzburg; en
Kaapstad na Bloemfontein en Port Elizabeth.
SA Airlink sê hy glo dat soos wat méér lughawens oopgemaak word, hy binnekort ook na Kimberley, Mthatha, Polokwane en Richardsbaai sal kan vlieg vanaf Johannesburg en na George vanaf Kaapstad.
Die lughawe in Richardsbaai is wel een van die sewe wat reeds van 1 Julie sy deure mag oopmaak.
SA Airlink herinner alle passasiers daaraan dat nét sakereise onderneem mag word en dat daar aan alle gesondheidsvereistes voldoen moet word, soos wat voorheen reeds in plek was.
Mbalula het Suid-Afrikaners daaraan herinner dat hulle minstens twee uur voordat hul vlug vertrek reeds by die lughawe moet wees om te verseker hulle beweeg betyds deur al die kontrolepunte.
Meer oor: Sa Airlink | Fikile Mbabula | Lugvervoer | Lughawens
Pravin se forum oor SAL van die baan
Besluit oor SAL tot Julie uitgestel
SA Airlink wil hof toe oor SAL-plan
SA Airlink weer in die lug